Limayae
ఎన్‌ఎస్‌ఇ సిఇఒగా లిమాయే బాధ్యతల స్వీకారం
న్యూఢిల్లీ,జూలై 18: భారత్‌లో అతిపెద్ద స్టాక్‌ ఎక్ఛేంజి గా నమోదయిన నేషనల్‌ స్టాక్‌ఎక్ఛేంజి ఎండిసిఇఒ గా విక్రమ్‌ లిమాయే బాధ్యతలుచేపట్టారు. స్థిరాస్తి ప్రమాణాలక్షీణత, 2008 అంతర్జాతీయ ఆర్థికమాం ద్యం సమయాల్లో నైపుణ్యం చూపించిన లిమాయే ప్రస్తుతం ఎన్‌ఎస్‌ఇకి సరితూగే వ్యక్తి అని నిపుణుల అంచనా. ఎంబిఎ పట్టభద్రుడైన లిమాయే ఎన్‌ఎస్‌ఇ కి సిఇఒగా పూర్తి సవాళ్లను ఎదుర్కొనాల్సి ఉంది. చిత్రా రామకృష్ణ పదవికి రాజీనామా చేసిన ఏడు నెలల తర్వాత లిమాయే సిఇఒగా బాధ్యతలు స్వీక రించారు. రెండేళ్ల నుంచి దేశంలోని ఈ పెద్ద స్టాక్‌ ఎక్ఛేంజి సవాళ్లకు ఎదురీదుతోంది. కొందరు బ్రోకర్ల కు చట్టవ్యతిరేకంగా ట్రేడింగ్‌ సౌకర్యాలు చేరవ చేయడం వంటి ఆరోపణలతో మార్కెట్‌ నియంత్రణ సంస్థ సెబినుంచి ఎన్‌ఎస్‌ఇ విచారణ ఎదుర్కొంటు న్నది. 2015నుంచి ఈ విచారణ సాగుతోంది. మొత్తం 14 మంది సభ్యులు కీలక సిబ్బంది సెబీ సంజాయిషీ నోటసులకు స్పందించారు. ఎన్‌ఎస్‌ఇ ఈ కేసును ఏకాభిప్రాయసాధనతోను, అభిప్రాయ సేకరణ విధానంతో పరిష్కరించేందుకు నిర్ణయించిం ది. దీనితో అవకతవకలకు పాల్పడిన వ్యక్తులు జరి మానా చెల్లించి పరిష్కరించుకునే అవకాశం ఉంది.
ఈ వివాదం పరస్పర అంగీకార విధానంలో సమసి పోతే ఎన్‌ఎస్‌ఇకి కీలకమైన సమయం ఆదా అవు తుందని అంచనా. లిమాయే ప్రాధాన్యం కూడా ఎన్‌ఎస్‌ఇలో ఈ వివాదాన్ని సత్వరమేముగించాలని చూస్తున్నారు. ఎన్‌ఎస్‌ఇలో ఆయన హయాంలో పరిష్కరిస్తే కొంత ఘనత దక్కుతుందని అంచనా. సెబీ, ఎన్‌ఎస్‌ఇ రెండూ కూడా ఈ వివాదంపరి ష్కారం అయ్యేంతవరకూ ఐపిఒఉండబోదని స్పష్టం చేసాయి. ముందు చట్టపరమైన అంశాలను పరిశీ లించి పరిష్కరించాలని, గడచిన రెండేళ్లలో మంద గించిన వాటాదారులతో సంబంధాలను పెంపొందిం చడం, సిబ్బందిలో నైతికత, స్తిరత్వాన్ని పెంచి నియంత్రణ, విధివిధానాలను పటిష్టంచేయడమే తన ముందున్న తక్షణ కర్తవ్యమని లిమాయే చెపు తున్నారు. పూర్తి ఆర్థిక పరిపుష్టికలిగిన ఎన్‌ఎస్‌ఇ రూ.10వేల కోట్ల ఐపిఒ జారీకి సెబి అనుమతిని కోరింది.
దీనితో కొందరు వాటాదారులు ఎన్‌ఎస్‌ఇ నుంచి తప్పుకునేందుకు ఈ ఐపిఒ మార్గం చూపి స్తోంది. వాటాదారుల వత్తిడిని అనుసరించి ఐపిఒ తేదీలు నిర్ధారిస్తారు. ప్రైవేటు ఈక్విటీ ఇన్వెస్టర్లు టైగర్‌గ్లోబల్‌, టీమ్‌సెక్‌, నార్వెస్ట్‌ వెంచర్‌పార్టనర్స్‌ తమతమ పెట్టుబడులపై రిటర్నులు ఎక్కువ కోరుతున్నారు. అయితే ప్రస్తుత వివాదం వల్ల ఈ ఐపిఒ పెండింగ్‌లో పడింది. ఎన్‌ఎస్‌ఇ ఎంత సత్వ రమే ఈ వివాదం పరిష్కరించుకుంటే అంత పెం డింగ్‌ సమయం ఆదా అవుతుందని ఎన్‌ఎస్‌ఇ సీనియర్‌ ఎగ్జిక్యూటివ్‌ ఒకరు వెల్లడించారు. తన ఇటీవలి లేఖలో ఎన్‌ఎస్‌ఇ ఛైర్మన్‌ అశోక్‌ చావ్లా మానవవనరులపరంగా ఎక్ఛేంజికి సమస్యలు పెరి గాయని వివరించారు.
సంస్థాగతంగా ఎన్నో సవాళ్లు ఎదుర్కొన్నదని, సంస్థ ప్రతిష్ట టెక్నాలజీ అంశాల పరంగాను, వాటాదారుల మధ్యసంబం ధాలు పెంపొందించే అంశంలోనూ, చట్టపరమైన సంస్థలు వాటాదారుల మధ్య సంబంధాలు పెంపొందించడం వంటి అంశాల్లో సవాళ్లు ఎదుర్కొన్నదనే చెప్పా. లిమాయే ఇకపై బ్రోకర్లు, చట్టసంస్థలు, ప్రభుత్వం, వాటాదారులు, వివిధ వర్గాల ప్రజల మధ్య సంబంధాలు పెంపొందిస్తే తప్ప ఎన్‌ఎస్‌ఇకి పూర్వవైభవం రావడం కష్టం. గడచిన సోమవారం ఎన్‌ఎస్‌ఇ సాంకేతికలోపాలతో మూడుగంటల పాటు ట్రేడింగ్‌ నిలిపివేసిన అంశంపై కూడా అంతర్గతంగా విచారణ జరగాల్సి ఉంది. సాంకేతికలోపాలే ఇందుకుకీలకమని ప్రాథ మికంగా తేల్చినా సమగ్ర విచారణతో అసలు నిజం వెలుగుచూస్తుందని మార్కెట్‌ నిపుణుల అంచనా.